Respublikada mehnat resurslari soni nechta ekani to‘g‘risida ma’lumot berildi. Foto: cbc 2022 yil yanvar-iyun oylarida O‘zbekistonda mehnat resurslari soni jami 19,4 mln kishini tashkil etgan. Davlat statistika qo‘mitasi ma’lumotlariga ko‘ra, bu raqam o‘tgan yil mos davriga nisbatan taqqoslanganda 0,8 foizga oshgan. 2022 yil yanvar-iyun oylarida respublika hududlarida mehnat resurslari soni bo‘yicha Samarqand yetakchilik qilyapti – 2,1 mln kishi. Ushbu ko‘rsatkich qolgan hududlar kesimida quyidagicha ko‘rinish oldi: Farg‘ona – 2 mln kishi;   Toshkent shahri – 1,9 mln kishi;   Qashqadaryo – 1,8 mln kishi;   Andijon – 1,7 mln kishi;   Toshkent – 1,6 mln kishi;   Namangan – 1,5 mln kishi;   Surxondaryo – 1,4 mln kishi;   Qoraqalpog‘iston – 1 mln kishi;   Buxoro – 1 mln kishi;   Xorazm – 1 mln kishi;   Jizzax – 788 ming kishi;   Navoiy – 569 ming kishi;   Sirdaryo – 486 ming kishi.